Desta Marie Beeder

Desta Marie Beeder (født 1988) er en norsk programleder og tidligere værmelder for StormGeo. Hun har vært programleder for God morgen Norge på TV 2 siden våren 2018.

Før hun startet i jobben som værmelder jobbet hun ett år andre steder i TV 2, først i kommunikasjonsavdelingen og så i plan- og avviklingsavdelingen. Hun tok over som værmelder etter Isabella Martinsen, og debuterte på TV 2 23. mars 2011.

30. november 2016 sluttet Beeder som væranker i kanalen, og begynte i TV 2s søsterselskap Vimond. Selskapet har kontorer i New York, og utvikler teknologien bak TV 2 Sumo, men Beeder ble boende i Bergen. Våren 2018 begynte hun som programleder i God morgen Norge og sommeren samme år var hun medprogramleder i God sommer Norge. I 2022 var hun programleder i det nystartede TV 2-programmet . Hun har vært deltaker i første sesong av Kompani Lauritzen i 2020. Hun ble nominert til publikumsprisen under Gullruten 2022 for God morgen Norge og Rydderevolusjonen.

Beeder har etiopisk far og norsk mor. Hun har en bachelorgrad i medievitenskap fra Universitetet i Bergen. Hun giftet seg med Boris Klyve i mai 2016.

 Referanser 

 Eksterne lenker 



Kategori:Norske TV-programledere
Kategori:Norske realitydeltakere
Kategori:Programledere for TV 2
Kategori:Medlemmer av Studentradioen i Bergen
Kategori:Nordmenn av etiopisk opphav
Kategori:Personer fra Bergen kommune
Kategori:Kompani Lauritzen-deltagere
Kategori:Skal vi danse-deltakere